Legal Document

Category: 326

Text:
5. ΑΠΟΦΑΣΙΣ ΥΠΟΥΡΓΩΝ   ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Άριθ. 30.028 της 20 Ιουλ./21 Αυγ. 1957  (ΦΕΚ Β΄ 230)  Περί θεσπίσεως νέων ειδικοτήτων μονίμων Υπαξιωματικών Ε.Β.Α. και κατανομής των οργανικών θέσεων κατά Κλάδους, κατηγορίας και ειδικότητας μονίμων Υπαξιωματικών.  Έχοντες υπ’ όψη: α)Τας διατάξεις του άρθρ. 2 του Νόμ. 3644/1956 «περί καθορισμού των οργανικών θέσεων των μονίμων Αξιωματικών και Υπαξιωματικών της Βασιλικής Αεροπορίας». β)Τας διατάξεις των άρθρ. 1 και 3 του από 6/25- 2-1953 Β.Δ/τος «περί καθορισμού Κλάδων, κατηγοριών και ειδικοτήτων του μονίμου προσωπικού της Βασ. Αεροπορίας και περί τρόπου εισόδου εις τα μόνιμα στελέχη έκαστου Κλάδου, κατηγορίας και ειδικότητος» εν συνδυασμώ προς τα άρθρ. 1 και 2 του Νόμ. 2342/1953 και άρθρ. 2 του Ν.Δ. 3064/1954. Γ)Την υπ’αριθ. 109/1957 απόφασιν του Ανωτάτου Συμβουλίου Αεροπορίας, αποφασίζομεν: Άρθρ.1.-Θεσπίζονται νέαι ειδικότητες μονίμων Υπαξιωματικών της Βασιλικής Αεροπορίας ως κάτωθι: α)Εις τον Κλάδον Ιπταμένων: ι)Ειδικότης Ναυτίλων. ιι)Ειδικότης Ασυρματιστών Αέρος. β)Εις τον Κλάδον Τεχνικών: ι)Ειδικότης Μηχανικών Μεταφορικών Μέσων και Μηχ/των. ιι)Ειδικότης Μηχανικών Τηλεπικοινωνιών. ιιι)Ειδικότης Μηχανικών Ραντάρ. ιυ)Ειδικότης Συντηρητών Εγκαταστάσεων. γ)Εις τον Κλάδον Διοικητικών: ι)Ειδικότης Πληροφοριών. ιι)Ειδικότης Ταμειακών. δ)Εις τον Κλάδον Αμύνης Αεροδρομίων: ι)Ειδικότης Ελεγκτών Αναχαιτήσεως. Άρθρ.2.-Αι οργανικαί θέσεις των Υπαξιωματικών της Βασ. Αεροπορίας κατανέμονται κατά κλάδους, κατηγορίας και ειδικότητας, ως ακολούθως: (Βλ. ήδη αποφ. Υπ. Εθν. Αμύνης αριθ. 234031/ 1964, ανωτ. σελ. 119). Η παρούσα δημοσιευθήτω δια της Εφημερίδος της Κυβερνήσεως.     Σελ. 134